3 uger før opstart får du adgang til uddannelsens e-læringsforløb.
Inden modul 1 mødes vi til et kort online introduktionsmøde, hvor vi byder velkommen og præsenterer uddannelsens indhold, herunder introduktion til arbejdet med egen case og sagssamskrivningsskemaet. Du får også mulighed for at stille spørgsmål mm.
Modul 1 består af både E-læring og 2 kursusdage med fysisk fremmøde (overnatning inkl.). Inden vi mødes til de to første kursusdage, skal du have gennemført ”E-læring: Om hjernen” med viden om hjernens opbygning og skader i hjernen samt ”E-læring: Neuropædagogik – fra tanke til praksishandling”, hvor du får en grundlæggende viden om den neuropædagogiske tankegang og betydning.
På kursusdagene går vi i dybden med udvikling af neuropædagogiske strategier og en neuropædagogisk arbejdsplan – som tager udgangspunkt i en konkret case fra egen praksis. Der vil også være faglige oplæg om ”neuropædagogik – fra tanke til handling” samt ”kognitive artefakter: at tænke i muligheder fremfor begrænsninger”, ligeledes undervisning i sanser og sanseforstyrrelser hos borgerne.
Modul 2 består ligeledes af E-læring og 2 kursusdage med fysisk fremmøde (overnatning inkl.). Inden vi mødes på kursusdagene gennemføres ”E-læring: Spejlneuroner, hjernetræthed og energiforvaltning” med viden om relationer og spejlneuroner, hjernetræthed, fatigue, bremsere og boostere samt energiforvaltning.
Kursusdagene på modul 2 har fokus på implementering og anvendelse af forandringsmodellen. Vi fortsætter den faglige sagssupervision og samler op på erfaringer fra praksis. Desuden vil der være oplæg om ”recovery-orienteret rehabilitering”. Vi går også mere i dybden med emnet ”hjernetræthed” og ”energiforvaltning”, ligesom vi sætter yderligere fokus på ”hjernens stresssystem”. Der vil også være et gæsteoplæg ved faglig leder Karina Holst fra Toftehavens Plejecenter.
Herefter vender vi tilbage til praksis – og mødes afslutningsvist til en online opfølgningsmøde med fokus på erfaringsudveksling og online sparring.
Hjemmeopgave mellem modul 1, 2 og online opfølgningsmøde. Du/I skal på baggrund af udarbejdede strategier på uddannelsen afprøve neurofaglige tiltag i praksis.